2. 12. 92 De Europæiske Fællesskabers Tidende Nr. L 351/29 RÅDETS AFGØRELSE af 23. november 1992 om mellemfristet bistand til Estland, Letland og Litauen (92/542/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 235, under henvisning til forslag fra Kommissionen ('), forelagt efter høring af Det Monetære Udvalg, under henvisning til udtalelse fra Europa-Parlamentet ?), og ud fra følgende betragtninger : Estland, Letland og Litauen er ved at gennemføre funda- mentale politiske og økonomiske reformer og har besluttet at indføre en form for markedsøkonomi ; Fællesskabets finansielle støtte til disse reformer vil styrke den gensidige tillid og knytte Estland, Letland og Litauen nærmere til Fællesskabet ; de kommerciel e og økonomiske forbindelser mellem Fællesskabet og Estland, Letland og Litauen forventes at udvikle sig inden for rammerne af samarbejdsaftalerne af 1992; ' i disse aftaler henvises der i artikel 1 udtrykkeligt til over- holdelse af principperne i sluterklæringen fra Helsinki og i Paris-charteret, som omhandler overholdelse af menne- skerettighederne og af mindretallenes rettigheder ; Estland, Letland og Litauen har anmo et om finansiel bistand fra Den Internationale Valutafond (IMF), gruppen af 24 industrilande (G-24) og Fællesskabet, og ud over det beløb, der skønnes at kunne tilvejebringes via IMF og Verdensbanken, vil der fortsat være et finansieringsbehov på omkring 600 mio. dollars, der skal dækkes for at skabe det nødvendige finansielle grundlag for de stand-by arran- gementer, som disse lande skal indgå med IMF på grundlag af deres økonomiske tilpasnings- og reformpro- grammer ; skønnene over finansieringsbehovet er udarbejdet af IMF.i snæver kontakt med Kommissionen og G-24; () EFT nr. C 266 af 15. 10. 1992, s 8. ( Udtalelse afgivet den 30. oktober 1992 (endnu ikke offentlig- gjort i Tidende). Kommissionen har i sin egenskab af koordinator af bistanden fra G-24 opfordret disse lande til at yde mellemfristet bistand til Estland, Letland og Litauen ; Fællesskabets ydelse af mellemfristede lån til Estland, Letland og Litauen er en foranstaltning, som kan støtte disse landes betalingsbalancer og styrke deres reserver ; spørgsmålet om risici i tilknytning til de garantier, der ydes over De Europæiske Fællesskabers almindelige budget, vil blive behandlet i forbindelse med fornyelsen i 1992 af den interinstitutionelle aftale om budgetdisciplin og forbedring af budgetproceduren ; Fællesskabets lån bør forvaltes af Kommissionen ; Traktaten indeholder ikke anden hjemmel for vedtagelse af denne afgørelse end artikel 235 — TRUFFET FØLGENDE AFGØRELSE : Artikel 1 1. Fællesskabet yder Estland, Letland og Litauen mellemfristede lån på højst henholdsvis 40 mio. ECU, 80 mio. ECU og 100 mio. ECU i hovedstol og med en maksimal løbetid på syv år med henblik på at genoprette deres betalingsbalance og styrke deres reserver. 2. Med henblik herpå bemyndiges Kommissionen til på Fællesskabets vegne at låne de nødvendige midler, som stilles til rådighed for Estland, Letland og Litauen i form af lån. 3.  Disse lån forvaltes af Kommissionen i samråd med Det Monetære Udvalg og på en måde, der er i overens- stemmelse med de aftaler, der er indgået mellem IMF og Estland, Letland og Litauen. Artikel 2 1. Kommissionen bemyndiges til efter samråd med Det Monetære Udvalg at føre forhandlinger med de esti- ske, lettiske og litauiske myndigheder om, hvilke betin- gelser vedrørende den økonomiske politik, der skal knyttes til lånene. Disse betingelser skal være i overens- stemmelse med de aftaler, der er nævnt i artikel 1, stk. 3, og med de aftaler, der er indgået med G-24.